<classify> MONROVIA, LIBERIA RAIS wa Liberia na nyota wa zamani wasoka George Weah, amerejea tena kazini wiki mbili baada ya kufurushwa na nyokawawili waliokutwa katika jengo la ofisi yake. Jengo hilo lilitakiwa kusafishwavizuri kwa kemikali ya kuua nyoka kabla ya Rais huyo kushauriwa kurejea ofisinikwake juzi Jumatano. Mmoja wa watu wa kwanza kumtembeleaWeah katika ofisi yake alikuwa ni Makamu Rais wa zamani Joseph Boakai,aliyeshindwa na Weah katika uchaguzi wa urais wa mwaka 2017. Weah alizungumzia juu ya juhudi zaserikali yake za kulinda misingi ya demokrasia na kuwavutia wawekezaji wa kigeniili kuinua uchumi, taarifa hiyo ilitumwa kwenye tovuti ya Serikali. Rais amekuwa akifanyia kazi katikaofisi iliyopo ghorofa ya sita ya jengo la Wizara ya Mambo ya Nje tangu jengojirani na ofisi ya Rais lilipoungua kwa moto mwaka 2006. Nyoka wawili weusi ambao walitokakwenye shimo lilokuwa sehemu ya mapokezi ya jengo la ghorofa sita walikwendanyuma ya jengo hilo ghafla wakati watu walipokuwa wakijaribu kuwaua. Baada ya tukio hilo maafisa wa polisina maafisa wa usalama wa rais walionekana wakiyalinda makao ya Weah katika mjimkuu wa Monrovia. Kanda ya video iliyochapishwa katikaukurasa wa kwanza wa gazeti la African News ilionyesha wafanyakazi wakijaribukuwashambulia nyoka wakati walipoonekana katika eneo la kukaribisha wageni lajengo hilo. Jumba hilo limekuwa katika eneo hilokwa miaka kadhaa sasa kwasababu ya mfumo wa maji taka, na maafisa wanasema kunauwezekano wa nyoka kuingia katika jumba hilo. Haijafahamika iwapo nyoka hao waliuawaau laa.  <topic>: KIMATAIFA 